**ATRIBUTII CSE**

**II.8 Președintele**

**Art. 80. –** (1) Președintele Consiliului Şcolar al Elevilor este membru al Biroului executiv al Consiliului Școlar al Elevilor și este ales de către elevii unității de învățământ din care face parte.

(2) Este declarat ales candidatul care a obţinut majoritatea voturilor liber exprimate.

(3) Fiecare elev are un singur drept de vot și alege un singur candidat.

**Art. 81. –** Președintele Consiliului Şcolar al Elevilorare următoarele atribuții:

a) Conduce întâlnirile Biroului executiv al Consiliului Şcolar al Elevilor;

b) Prezidează plenul Adunării generale a Consiliului Şcolar al Elevilor;

c) Reprezintă Consiliul Şcolar al Elevilor la diverse evenimente și manifestări locale, județene/municipale, naționale sau internaționale;

d) Pregătește alături de Secretar și vicepreședinți, agenda ședințelor;

e) Asigură desfășurarea discuțiilor într-un spirit de corectitudine și respectare a disciplinei și libertății de exprimare a tuturor reprezentanților Consiliului Şcolar al Elevilor;

f) Propune un locțiitor dintre membrii Biroului executiv al Consiliului Şcolar al Elevilor, în cazul în care nu poate fi prezent la o activitate care implică Consiliul Şcolar al Elevilor.

**Art. 82. –** Președintele Consiliului Școlar al Elevilor este garantul respectării Regulamentului de Organizare şi Funcţionare al CNE şi a prezentului regulament.

**II.9 Vicepreședinții**

**Art. 83. –** (1) Vicepreședinții Consiliului Şcolar al Elevilor sunt membrii ai Biroului executiv al Consiliului Şcolar al Elevilor și sunt aleși de către elevii unității de învățământ din care face parte.

(2) Fiecare elev va marca pe buletinul de vot o singură persoana dintre candidaţi.

(3) Sunt declarați câștigători primii candidați în funcție de numărul de vicepreședinți corespunzător fiecărui Consiliu Şcolar al Elevilor.

(4) Vicepreședinții au următoarele atribuții:

a) Aduc la cunoștința conducerii unităţii de învăţământ încălcări ale Regulamentului de Organizare și Funcționare a Unităților de Învățământ Preuniversitar şi ale Regulamentului de Ordine Interioară a unităţii de învăţământ.

b) Îndeplinesc atribuțiile președintelui, în lipsa acestuia,

c) Vicepreședinții pot îndeplini și alte atribuții stabilite de Adunarea generală, Biroul executive sau președinte.

**II.10 Secretarul**

**Art. 84. –** Secretarul Consiliului Şcolar al Elevilor este ales de toți elevii unității de învățământ prin majoritatea simplă a voturilor obţinute.

**Art. 85. –** Secretarul Consiliului Şcolar al Elevilor are următoarele atribuţii:

a) Asigură buna desfășurare a lucrărilor Biroului executiv, Adunării generale și a altor evenimente organizate de Consiliul Şcolar al Elevilor.

b) Gestionează ansamblul relațiilor și circulația documentelor la nivelul Consiliului Şcolar al Elevilor și cu alte autorități și instituții publice;

c) Pregătește agenda ședințelor Biroului Executiv al Consiliului Școlar al Elevilor și Adunării generale a Consiliului Școlar al Elevilor alături de Președintele CȘE, totodată o face cunoscută membrilor Consiliului Școlar al Elevilor cu 4 zile înaintea desfășurării ședințelor;

d) Pregăteşte materialele necesare întâlnirilor şi logistica aferentă;

e) Redactează procesele verbale ale întâlnirilor şi menţine activă comunicarea dintre membrii Consiliului Şcolar al Elevilor si Biroul executiv;

f) Înregistrează şi urmăreşte fluxul unor documente ca procesele verbale, propunerile de proiecte şi alte documente ale Consiliului Şcolar al Elevilor;

g) Menține în permanență legătura cu președinții și vicepreședinții Consiliilor Şcolare ale Elevilor, dar si cu reprezentantii fiecarei clase in CȘE si conducerea institutiei de invatamant;

i) Pregătește, la solicitarea Biroului executiv al Consiliului Şcolar al Elevilor, documente, rapoarte și analize necesare desfășurării ședințelor.

**Art. 86. –**Adunarea generală CȘE poate stabili existența departamentelor prin votul majorității absolute, la prima ședință a Adunării generale dintr-un an școlar. Directorii de department sunt aleși de Adunarea generală CȘE, conform metodologiei organizare a alegerilor.